**Copacul înflorit**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O,splendoare de lumină,

Numai tu ai marea vină

C-am ajuns să mă desprind

De pământ şi să depind

De parfumul tău în gânduri

Şi comori să pun în rânduri!

Aş alege dintre toate

Doar petalele mai coapte

Şi aş face un covor

Sub un obosit picior,

Poate şi o frunză verde

Să-l ajut pe cel ce pierde!

Însetat de-al tău miros,

Las întreaga lume jos

Şi mă-nalţ spre-a ta comoară

Să vindeci ( a câta oară?)

Dor de viaţă ce-nfloreşte

Inima ce-mbătrâneşte!

Vântul zilelor anoste

Ochilor deschid ferestre

Prin care lumina florii

Intră-n gânduri şi splendorii

Pomului din primăvară

Îi ninge petale-n seară.

Alb mi-e creştetul cu visuri…

Simt, copac, cum te cutremuri

Căci sub tine, în smaraldul

Ierbii fragede e caldul

Suflet ce aşteaptă ploaia

Ca să-i mistuie văpaia

De dorul iubirii noastre.

Fă-mi, copac, din flori o luntre

Să vâslesc prin poezie…

Chiar de viaţa mi-e târzie!